經數: 一七八八

經名: 金光明最勝王經疏卷第三本

頁數: 二三一

上              欄

定信者. 此人卽應能深解了如來無別. 或云.

如來是我大師. 能決定信應如所說深心解

了. 或勸地前. 應決定信如來無異. 地上菩薩

深心解了如來無別

經善男子以是義故於諸境界不正思惟悉皆

除斷卽知彼法無有二相亦無分別聖所修行

贊曰. 下重更廣明有二. 初廣前因果無異.

第二如是見者下廣前信解. 就初分五. 初於

境起勝行. 次如如於彼不能斷障. 三如如一

切下得因圓. 四如如法界下得果滿. 五一切

諸障下結不異. 此卽初也. 以是義故標擧之

詞. 於諸境界所知境. 由於此境不正思惟故

見異相不能修行. 能正思惟卽知無二境. 無

邪分別. 智無二相便能起修. 是聖所修行

經如如於彼無有二相正修行故如是如是一

切諸障悉皆除滅  贊曰. 能斷障能於彼彼

見無二相. 故云如如於彼. 所斷障多復云如

是如是. 連環而起故[&FFFF]#牒前

經如如一切障滅如是如是法如如如如智得

最淸淨  贊曰. 得因圓在金剛定無間道位

牒十障滅云如如一切障滅. 所證如如及所

得智十地位別. 復云如是如是

經如如法界正智淸淨如是如是一切自在具

足攝受皆得成就  贊曰. 得果滿在解脫道.

一切自在卽三身. 一切功德不離三身故. 云

具足攝受皆得成就

經一切諸障悉皆除滅一切諸障得淸淨故是

名眞如正智眞實之相  贊曰. 結無異也. 以

一切障滅得一切障淨故證淸淨如如. 卽此

中      欄

淸淨是名眞如正智眞實之相. 眞實之相卽

不二相

經如是見者是名聖見是則名爲眞實見佛何

以故如實得見法眞如故  贊曰. 廣前信解.

分文爲三. 初令如證知. 二是故諸佛下明同

諸佛. 三然諸如來下結成見實. 此初也. 初令

如證知. 次徵所以. 後正解釋. 聖者正也. 見者

解也. 能如所證而知之者卽是正解. 或以凡

夫能如證信解同聖者之證見. 故眞見佛. 徵

釋可知

經是故諸佛悉能普見一切如來  贊曰. 明

同諸佛. 文分爲三. 初佛能普知. 次二乘不了.

三凡夫不測. 此卽初也. 以見如如理圓不二

故見一切諸佛如來

經何以故聲聞獨覺已出三界心眞實境不能

知見  贊曰. 二乘不了. 初徵後釋. 何以故. 唯

佛普知. 定性二乘聖者雖出三界無種智故.

設心眞實境不能以本智知. 不能以後得見.

或不能現量知. 不能比量見

經如是聖人所不知見一切凡夫皆生疑惑[&FFFF]#

倒分別不能得度  贊曰. 凡夫不測. 初法次

喩後合. 此法也. 無姓愚夫不能得測. 或復疑

無. 或[&FFFF]#倒執. 此計爲我故

經如[&FFFF]#色海必不能過所以者何力微劣故

贊曰喩. 初標次徵後釋. 以無大姓唯有有漏.

智力微劣故. 所以能度故. 解深密經云. 我於

凡愚不開演. 恐彼分別執爲我. 護法菩薩等

釋. 凡謂無性愚謂趣寂. 又此或據凡夫二乘

根未熟位不能解了. 根熟能知. 或如法華經

下              欄

中所說. 三乘不知據未圓滿知. 唯佛圓滿知.

言彼不知. 將成汝能依言而解甚爲希有

經凡夫之人亦復如是不能通達法如如故

贊曰. 法合也. 無本智故不能通. 無後得智故

不能達

經然諸如來無分別心於一切法得大自在具

足淸淨深智慧故是自境界不共他故  贊

曰. 結成見實. 由佛無分別不見二相證法 如

如故. 達諸法實空相故於一切法得大自在.

得智如如故具足深智慧. 由此唯是佛境界.

不共餘人同. 金剛般若經. 如來說般若波羅

蜜多卽非般若波羅蜜多. 是名波羅蜜多. 天

親菩薩釋云. 說波羅蜜唯獨佛彼岸. 非波羅

蜜非彼餘人之彼岸故. 名波羅蜜者結是佛

彼岸. 此亦如是

經是故諸佛如來於無量無邊阿僧祇劫不惜

身命難行苦行方得此身最上無比不可思議

過言說境是妙寂靜離諸怖畏  贊曰. 結成

勝妙. 於無量至苦行是行因. 不惜身命. 由四

因緣. 一爲心法. 如雪山童子. 二爲報恩. 如法

護王子等. 三爲救貧. 如金色師子等. 四爲

救命. 如薩□王子等. 方得此身顯得果. 最上

無比等是歎勝果. 究竟故無上. 無倫匹故無

比. 超情計故不思議. 越語詮故過言說境. 大

涅槃故是妙寂靜. 生死息故離五怖畏. 謂不

言畏死畏惡道畏惡名畏大衆畏

經善男子如是知見法眞如者無生老死壽命

無限無有睡眠亦無饑渴心常在定無有散動

贊曰. 下品第三大段結勸修行. 文分爲三

經數: 一七八八

經名: 金光明最勝王經疏卷第三本

頁數: 二三二

上              欄

一結前信解令依行. 二然諸如來下結前得

果令心證. 三若善男子下成前二義. 初中有

三. 初擧信解益. 次不信有損. 三說利勸行. 此

初也. 但能一念如是. 知見法眞如當得菩提

永無生老死等. 爲遠因故必當得故. 故法華

經藥王品云. 聞此經者不老不死. 不久取草

坐於道場. 若如來德前. 已說竟後文復說. 故

此說者是信解者當所得果. 或再三重擧如

來之德令生信解. 得金剛身故無生老死. 離

五蓋故無睡眠. 破魔軍故無飢渴. 餘文可知.

雖然前解結好

經若於如來起諍論心是則不能見於如來

贊曰. 不信有損. 起諍論心不能信解是卽當

來不能見證三身如來. 亦不能依敎比見如

來

經諸佛所說皆能利益  贊曰. 說利勸行. 初

標後釋. 此標也

經有聽聞者無不解脫諸惡禽獸惡人惡鬼不

相逢値由聞法故果報無盡  贊曰. 釋得益.

初得涅槃. 次離損害. 後報無盡. 般若論云. 於

法爲了因亦爲餘生因. 聽經故得解脫者是

了因. 果報無盡者謂得菩提是生因. 辨中邊

論行此法行者獲福聚無量. 勝故無盡故由

利他不息. 聽聞大乘果報勝故超二乘. 大悲

利他以息故無盡. 由此諸惡皆不相逢

經然諸如來無無記事一切境界無欲知心

贊曰. 結前得果令心證. 於中分二. 初結所得

意令生欣. 後明聞得益勸人修學. 結所得果

中有無量種. 但結前所得中十八不共法及

中              欄

大慈悲自利利他功德影顯餘故. 初結十八

不共後結慈悲. 初中有五. 一無無記事者無

不明記無妄失念. 下有四威儀中無非智攝.

卽智爲前故. 二一切境界無欲知心. 卽欲無

減. 或一切境皆任運知. 不假尋心方能解了

經生死涅槃無有異想如來所1記無不決定

贊曰. 三卽無種種想. 四及復三世智無滯

□故. 所說法無不決定. 幷一切種妙智能知

蘊等諸法門故所說決定. 或四無畏或復語

業智爲前導故說決定

經諸佛如來四威儀中無非智攝   贊曰. 五

身業智爲前導故無非智攝

經一切諸法無有不爲慈悲所攝無有不爲利

益安樂諸衆生者  贊曰. 結前所得大慈大

悲利他功德. 利益拔苦. 安樂與樂. 大悲故拔

苦利益. 大慈故與樂安樂. 又佛本願只欲利

他修大慈悲. 心無上界故所施爲無非是爲.

慈悲攝者又擧不共者自利勝. 擧慈悲者利

他勝. 故略結兩門

經善男子若有善男子善女人於此金光明經

聽聞信解   贊曰. 此明聞得益勸人修學. 文

分爲四. 一明聞得益. 二徵三釋四成. 初中初

聞經信解. 後明得益. 聽聞聞慧. 信卽思慧. 解

卽修慧. 或擧最劣. 但因聞慧能信能解. 或但

信解非是證解尙獲斯福. 何肉勝行

經不墮地獄餓鬼傍生阿蘇羅道常處人天不

生下賤□得親近諸佛如來聽受正法常生諸

佛淸淨國土  贊曰. 得益離於八難. 初離三

惡道卽爲三. 阿蘇羅若依小乘鬼畜趣攝. 若

下              欄

依大乘是天趣攝. 卽邊地攝. 生人天者□前

惡趣及邊地. 不生下賤卽除諸根不具生盲

生聾. □得近佛者離佛前後難. 聽聞正法者

離世智辨聰難. 常生佛國離長壽諸天難. 依

成實論四輪□八難. 一住善處謂中國. 除五

難謂三惡趣長壽天邊地難. 二依善人謂遇

佛除生佛前後. 三發正願謂正見. 除邪見世

智辨聰. 四宿植善根除諸根不具. 今聞此經

但能信解具推八難. 故威力勝. 能除障. 故非

但除障亦疾得菩提. 下釋成中辨

經所以者何  贊曰. 徵也. 聞經能信解能除

八難之所以者何謂也

經由得聞此甚深法故  贊曰. 釋也. 由受持

大乘集十功德. 一成就一切善根種子. 二臨

命終得一切喜樂. 三於一切處得隨意生. 四

於一切生處得自性念生智. 五所生之處常

得値佛. 六□在佛邊聞大乘法. 七成就增上

信根. 八成就增上慧根. 九得遠離惑智二障.

十速得成就無上菩提. 由此所以故遠離八

難

經是善男子善女人則爲如來已知已記當得

不退阿□多羅三□三菩提   贊曰. 成前所

以. 能聞此經生信解者. 則爲如來已知名身

已見色身. 明此人功德唯佛知見. 餘不能知

見. 言知卽得何假言見. 言見亦得何須云知.

答. 準天親般若經論云. 佛非見果知以願智

現見. 但言知者謂佛見果比知其因故今言

見. 見者願智. 擧心能了. 若爾但見何須言知.

謂但見色今亦能知四蘊身故. 非作但佛知

經數: 一七八八

經名: 金光明最勝王經疏卷第三本

頁數: 二三三

上              欄

見. 卽爲佛記憶. 又復當得不退菩提. 雖未卽

得當能證得. 隨其何位當證四不退. 謂信住

證行四種不退. 信不退十信等六心. 住不退

十住第七心. 證不退初地. 行不退入八地

經若善男子善女人於此甚深微妙之法一經

耳者當知是人不謗如來不毁正法不輕聖衆

贊曰. 重更廣成前二勝益. 欲令聽受修行

此經. 有三勝益. 一不謗三寶. 二增長善根. 三

令行六度故. 此初一也. 由知佛常住不謗如

來言究竟滅. 知說決定故不謗法. 知能得成

故不謗僧. 又由聞信能爲不壞信因故. 不謗

毁輕賤三寶

經一切衆生未種善根令得種故已種善根令

增長成熟故  贊曰. 增長善根. 此未發心心

菩提者令發心心卽令種善根. 已發心心令

增勝解行位初僧祇. 令長第二僧祇. 令成就

第三僧祇. 然上二類但言聞經者得六波羅

蜜令他人行. 此互影顯. 自他俱然

經一切世界所有衆生皆勸修行六波羅蜜多

贊曰. 後能令行六度. 此意明自聞信能成

此三. 旣聽聞已後化他作斯之三事. 又能信

解破四種障. 初不謗佛等除闡提不信障. 令

種善根除外道著我障. 皆行六度除聲聞畏

苦緣覺捨心. 旣有多益故應修行行自他利

經爾時虛空藏菩薩梵釋四王諸天衆等卽從

座起偏袒右肩合掌恭敬頂禮佛足  贊曰. 品

第四大段領解持學. 文分爲四. 一虔恭領解.

二世尊我等下發願持學. 三世尊[&FFFF]#印. 四勸

廣流通. 初中初虔恭後領解. 此虔恭也. 旣聞

中              欄

勝法表進菩提. 故從座起顯當作佛. 現吉祥

兆偏袒右肩. 心符敎理故合掌. 心尊重故恭

敬. 敬逾深故頂禮佛足

經白佛言世尊若所在處講說如是金光明王

微妙經典於其國士有四種利益  贊曰領解

也. 有四. 一標二徵三釋四結. 此標也. 啓悟所

知白佛. 呼尊號故云世尊. 指所悟解故云若

說如是金光經典. 標利益數故云有四種益

經何者爲四  贊曰. 徵也

經一者國王軍衆强盛無諸怨敵離於疾病壽

命延長吉祥安樂正法興顯  贊曰釋也. 隨

所標四卽爲四段. 此初也. 國王大臣利益有

四. 準懺悔品文. 於其國土獲四種善利. 一者

王無病患離諸災厄. 卽此離於疾病. 二者壽

命長遠無有障□. 卽此壽命延長. 三無諸怨

敵兵衆勇健. 卽此軍衆强盛無諸怨敵. 四者

安穩□樂正法流通. 卽此吉祥安樂正法興

顯. 依懺悔品文開之成八. 此文有六如文可

知

經二者中宮妃后王子諸臣和悅無諍離於諂

□王所愛重  贊曰. 第二臣作利益有三. 一

和悅無諍. 下云更相親穆尊重愛念. 一更相

言貫尊重及愛念. 二離於諂□由輕財重法

不心世利故無諂□. 由此嘉名普□衆所欽

仰. 三王所愛重. 準下亦爲沙門婆羅門大 國

小國之所尊敬. 今擧勝者略不言餘. 旣王愛

重一切尊敬. 故亦得壽命延長安穩快樂

經三者沙門婆羅門及諸國人修行正法無病

安樂無枉死者於諸福田悉皆修立   贊曰.

下              欄

國人利益有四. 一修行正法. 謂能孝養父母

奉事師長修行十善尊敬三寶. 二無病不逢

七難. 七難者藥師經說. 他國侵逼難. 自界叛

逆難. 非時風雨難. 遇時不雨難. 人衆疾疫

難. 星宿變怪難. 日月薄蝕難. 由王軍衆强盛

無外逼難. 臣佐和悅復無諂□無自叛難. 吉

祥安樂興顯正法無非時風雨等難. 三無枉

死者不逢. 九橫. 九橫者如藥師經. 一橫遭病

患致亡. 二橫被王法誅戮. 三橫爲非人所損.

四橫爲火所焚燒. 五橫爲水之所溺. 六橫爲

惡獸所□. 七橫墜山崖. 八橫爲毒藥等殺. 九

橫爲飢渴所困. 今此金光明經行於國內. 人

無九橫故無枉死. 云橫者非無宿因而受惡

果. 約今生論. 雖不造惡而逢此緣. 名之爲橫.

聞經悉除. 國王流通正法臣佐輕財重法. 妃

后和悅無復諂□. 人人修行正行故致斯福.

四修植福田

經四者於三時中四大調適常爲諸天增加守

護慈悲平等無傷害心令諸衆生歸敬三寶皆

願修習菩提之行  贊曰總爲諸天之所加護.

不但加護國王臣人. 亦加護持經之者. 不爾

下文不應云我等亦常爲弘經故隨敬如是持

經之人. 所在住處爲作利益. 準文應云四者

常爲諸天增加守護. 於三時中四大調適. 慈

悲平等無傷害心等. 以文言便後說守護. 或

由經力四大調適. 故天增護但屬於後. 諸天

復令諸衆生等歸敬三寶修菩提行. 準舊經

文. 令諸衆生誠心歸仰歸仰三尊. 其文少闕.

文但言天. 天謂諸菩薩[&FFFF]#切如來尊重名天.

經數: 一七八八

經名: 金光明最勝王經疏卷第三末

頁數: 二三四

上              欄

故爲欲色諸天及諸賢聖常所守護

經是爲四種利益之事   贊曰. 結也

經世尊我等亦常爲弘經故隨逐如是持經之

人所在住處爲作利益  贊曰. 第二發願持

學. 隨逐是人有二意. 一爲聞經. 二爲守護

經佛言善哉善哉善男子如是如是   贊曰.

第三世尊[&FFFF]#印能行利益. 故[&FFFF]#善哉. 述其經

利. 順正理故卽云如是

經汝等應當勤心流布此妙經王則令正法久

住於世    贊曰. 第四勸廣流通

金光明最勝王經疏卷第三(本)

金光明最勝王經疏卷第三末

盡滅業障品

夢見懺悔品第四

夢見懺悔品三門分別. 一來意. 二釋名. 三

釋難. 來意有四. 一上之二品明所得果. 次下

五品明所修行. 分之爲四. 初二品明地前行.

次一品明十地行. 次一品因爲釋疑令起願

行. 次明護法行. 以陀羅尼護其行法. 令不退

故地前行中. 初一方便行後一正起行. 將希

勝果必先修行. 修行有二. 一者斷惡二者修

善. 惡若未除難修妙行. 故六門陀羅尼經云.

我之所有衆魔之業. 若未先悔終不發心緣

無上覺. 故所有罪先須悔滅. 又如四正勤. 初

二斷惡後二修善. 是故將修妙行先敎懺悔.

然懺悔心難以頓發故. 託夢金鼓說法警之.

中              欄

故下文云. 此之勝業汝過去供佛及由諸佛

威力加護. 爲欲滅業障之先非故此品生. 雖

此品中及滅障品亦有生善謂發願等. 以從

正所明名爲離惡行. 又各從初名爲懺悔滅

業障品. 非無修善. 二者所修勝行[&FFFF]#過三學.

謂戒定慧. 由戒能爲離惡道因. 由定能爲出

欲界因. 由慧能爲離三界因. 又復由戒能爲

定足. 定爲慧足由戒爲本方得定慧故. 遺敎

經云. 當知此戒諸善功德安穩住處. 能生諸

定禪及滅苦智慧. 此懺悔者是戒學攝修學

之始. 是故先明有此品生. 三者佛有三身謂

法應化. 如次卽斷智慧德. 謂由戒滅惡爲斷

德因. 定能起化爲恩德因. 慧能決斷爲智德

因. 法身斷德爲根本故先明其因. 故此品生.

四爲機宜. 一爲妙幢宿善根力詣佛陳彰. 二

爲時會宜先聞說夢懺悔法方能覺悟故此品

來. 依眞諦釋有八因緣. 二釋名者. 梵云颯

拏達利舍拏阿[&FFFF]#底提舍那. 颯拏此云夢. 達

利舍拏此云見. 阿[&FFFF]#底此云罪. 提舍那此云

說. 人有所犯須向他說. 罪卽得除故云說罪.

而言懺悔者順古人□. 非爲正說. 若云懺悔

梵音云懺摩. 義當此云容恕或愧謝. 或云懺

摩. 略此云知厭離. 亦義云改悔. 言懺悔者

音訛略也. 正應云夢見說罪品. 夢之見罪之

說. 夢者是總見者是別. 以別屬總云夢之見

云夢見說罪品. 釋難者. 問. 妙幢聞說未了. 何

故中間還家因夢聞說懺除始復詣佛陳耶.

答. 鼓元因夢見[&FFFF]#. 善緣逼使還家. 若當身在

衆中不睡. 夢如何起. 問. 妙幢身當在座何不

下              欄

直示悔方. 要待歸寢夢中方現金鼓敎懺. 答.

時衆宜聞說夢方始發其懺端. 復爲妙幢宿

緣聞已慇心懺悔. 問. 宿緣幷佛威力現鼓出

懺悔音. 何不現鼓衆中妙幢夜獨夢見. 答. 衆

會機別. 宜展轉聞. 復爲妙幢願緣說已餘方

領解. 問. 妙幢夢中聞說懺悔卽成自懺罪不.

答. 此由宿願因夢驚覺寤方能懺. 非夢聞說

卽是懺悔. 故下蓮華喩[&FFFF]#品云. 願我當於未

來世生. 在無量無邊劫夢中常見大金鼓得

聞顯說懺悔音. 乃至云. 夜夢常聞金鼓音. 晝

則隨應而懺悔. 旣云願聞悔音晝則隨懺. 明

爲先聞非卽正懺. 不爾夢成懺悔事者. 何須

更說滅業障品. 若云令餘發心懺悔. 豈可夢

懺罪[&FFFF]#除耶. 此品之中大文分四. 一妙幢夢

聞懺悔得益. 二詣佛陳說覺悟於餘. 三世尊

[&FFFF]#印示其所以. 四大衆聞說皆願奉行

經爾時妙幢菩薩親於佛前聞妙法已歡喜踊

躍一心思惟還至本處  贊曰. 第一妙幢夢

聞懺悔得益分二. 初聞法心歡思惟而去. 次

夜夢金鼓說懺悔音. 初卽經家[&FFFF]#. 後彼得夢.

初也. 聞壽無量疑斷心歡一心思惟. 大悲世

尊權巧方便. 我等亦當如是期願行自他利

經於夜夢中見大金鼓光明星曜猶如日輪

贊曰. 夢鼓說懺於中有四. 一夢見金鼓. 二因

[&FFFF]#三寶. 三聞鼓說法. 四聞已念持. 此初也

經於此光中得見十方無量諸佛於寶樹下坐

[&FFFF]#璃座無量百千大衆因繞而爲說法  贊

曰. 因[&FFFF]#三寶

經見一婆羅門□擊金鼓出大音聲聲中演說

經數: 一七八八

經名: 金光明最勝王經疏卷第三末

頁數: 二三五

上              欄

微妙伽他明懺悔法  贊曰. 聞鼓說法

經妙幢聞已皆悉憶持繫念而住  贊曰. 聞

已念持

經至天曉已與無量百千大衆圍繞持諸供具

出王舍城詣鷲峰山   贊曰. 詣佛陳說. 初詣

佛後陳說. 此詣佛也. 初詣時. 二徒衆. 三持

供具. 四至處. 五[&FFFF]#佛. 六見儀. 七供養. 八右

繞九退住. 此初四

經至世尊所禮佛足已布設香華右繞三□退

坐一面  贊曰. 後五段也

經合掌恭敬瞻仰尊顔   贊曰. 此正陳說. 初

請陳後正說. 初中復二. 初請儀後請說. 此初

也

經白佛言世尊我於夢中見婆羅門以手執□

擊妙金鼓出大音聲聲中演說微妙伽他明懺

悔法我皆憶持  贊曰. 請說有二. 初陳夢所

見聞. 後請許宣說. 此初也

經唯願世尊降大慈悲聽我所說  贊曰. 請

許宣說

經卽於佛前而說頌曰我於昨夜中夢見大金

鼓其形極姸妙周遍有金光猶如盛日輪光明

皆普曜充滿十方界咸見於諸佛在於寶樹下

各處[&FFFF]#璃座無量百千衆恭敬而圍繞  贊

曰. 正說. 初經家序. 後正陳說. 總有一百五十

六行. 於中初四行五字成句. 四句爲一頌卽

成四頌. 次有二十二行. 七字成句合十一頌.

次有三十八頌. 五字成句. 次九十二行. 七

字爲句合有四十六頌. 若準西方爲頌之法

皆四句成一頌. 論句則有五種. 一者處中句.

中              欄

二初句. 三後句. 四短句. 五長句. 若八字成

梵云案多制多此名處中句. 不長不短. 如是

四句成於一頌名室盧迦頌. 有三十二字. 若

六字以上成名爲初句. 若二十字以上成名

爲後句. 若減六字成名短句. 過二十六字以

上成句長句頌. 準可知. 今此經中依勘梵本.

或有十七字爲一句. 或有十五字乃至呼三

字爲一句. 今若長句處勒爲七言頌. 若短句

處勒爲五言. 故總有九十九頌. 分之爲二. 初

四頌略標聞見. 後九十五頌廣陳所聞. 初中

分三. 初一句夢時. 次二行三句標所見. 後

一頌標所聞. 所見中六句見鼓. 三句見佛. 二

句[&FFFF]#僧. 六句見鼓. 中初半行見鼓形. 一行見

鼓光. 夢見金鼓者表將聞佛說懺悔音. 以可

寶重故. 見形妙者表是大士梵音聲故. 周遍

有光者. 表能詮敎性能顯理周故. 猶如盛日

輪者. 表能詮敎用能除一切不善闇故. 光明

皆普耀等者. 表一味音怨親等濟故. 餘見佛

及大衆者卽佛僧寶. 聞鼓說法卽是法寶. 表

因聞敎得[&FFFF]#三寶. 當亦自成

經有一婆羅門以杖擊金鼓於其鼓聲內說此

妙伽他  贊曰. 標聞法也. 有二. 初半見能擊

鼓人. 次半頌聞鼓說法. 有一婆羅門表能感

敎機. 以杖擊者表聞敎者. 以善根杖感擊世

尊能詮敎鼓. 或婆羅門表當見佛. 故俱舍論

云. 所說沙門性亦名婆羅門亦名爲梵輪. 眞

梵所轉故. 準知世尊亦名眞婆羅門. 眞淨行

故. 以大悲杖擊後得智鼓流敎法聲. 聲上假

立伽陀等故. 此卽諷誦伽陀頌也

下                      欄

經金光明鼓出妙聲遍至三千大千界   贊

曰. 下廣陳所聞有九十五頌. 大分爲二. 初

十一頌總標勝利. 次八十四頌. 別明勝利. 初

總標中復分爲三. 初半頌標鼓勝音. 次七頌

半標別勝利. 後三頌標下勝因. 此初也

經能滅三塗極重罪及以人中諸苦厄由此金

鼓聲威力永滅一切煩惱障斷除怖畏令安隱

譬如自在牟尼尊  贊曰. 初標別勝利中下.

有三復次說懺願等. 然初二復次影略互明.

第三復次懺等俱廣. 今此標中初四頌半. 合

標初二略明懺等勝利. 次三頌標下第三廣

明懺等勝利. 初段分二. 初兩頌半標離苦. 次

兩頌標得樂. 初離苦中一頌半離苦一頌[&FFFF]#

佛. 此離苦. 中初半頌離苦果. 次一頌離苦

因. 上中惡業招三塗報云極重罪. 下品惡業

招人中苦. 卽愛別離老病死等. 離苦因中三

句離因一句擧喩. 喩有兩義. 一喩衆生得滅

苦因如牟尼尊. 二喩金鼓亦如牟尼能說聖

法滅衆生苦

經佛於生死大海中積行修成一切智能令衆

生覺品具究竟咸歸功德海  贊曰. [&FFFF]#佛有

二. 初半頌[&FFFF]#自利滿. 後半頌[&FFFF]#利他德. 覺

品具者能令衆生修大菩提. 相應眷屬一切

功德皆悉滿足. 卽大菩提. 究竟咸歸功德海

卽大涅槃也. 或覺品具是能令修因滿. 歸功

德海是能令得果滿

經由此金鼓出妙聲普令聞者獲梵響證得無

上菩提果常轉淸淨妙法輪  贊曰. 明得樂

也. 初一頌得自利樂. 後一頌得利他樂. 此得

經數: 一七八八

經名: 金光明最勝王經疏卷第三末

頁數: 二三六

上              欄

自利樂有三. 一令得梵音. 二證菩提. 三得涅

槃. 準瑜伽論九十五. 以轉法輪有自他轉. 自

轉之中有五種相. 第一爲得所得之境. 第二

爲得之方便. 第三爲得所得. 第四對他相續.

令他於自所證深生信解. 第五令他於他所

證深生信解. 此常轉妙法輪卽第三爲得所

得. 大涅槃果. 前有菩提後有隨機說法故. 此

轉法輪卽涅槃也. 其法輪義如本法華經疏

明

經住壽不可思議劫隨機說法利群生能斷煩

惱衆苦流貪瞋癡等皆除滅  贊曰. 得利他

樂. 一爲衆生住壽. 二爲說法. 三斷煩惱. 衆苦

流卽惑業苦三. 此斷所緣縛. 所緣縛盡能緣

貪等皆亦隨滅. 卽斷能緣縛. 旣離諸縛. 故得

安樂

經若有衆生處惡趣大火猛焰周遍身若得聞

是妙鼓音卽能離苦歸依佛  贊曰. 下三行

頌標下廣懺悔等有二. 初一頌標有罪聞法

解懺離苦. 後兩頌因聞鼓聲得於安樂. 此初

也. 問. 此是妙幢自夢金鼓餘人不聞. 如何得

言有處惡趣大火遍身聞妙鼓音離苦歸佛.

答. 此前後說他得益等皆是妙幢菩薩夢見.

實非餘人得聞鼓音. 此意卽表若衆生類得

聞佛說得如是益

經皆得成就宿命智能憶過去百千生悉皆正

念牟尼尊得聞如來甚深敎由聞金鼓勝妙音

常得親近於諸佛悉能捨離諸惡業純修淸淨

諸善品  贊曰. 標得樂分六. 初半頌得宿命

智. 次一句得正念. 次一句聞法. 次兩句近

中              欄

佛. 次一句離惡. 次一句修善

經一切天人有情類殷重至誠祈願者得聞金

鼓妙音聲能令所心皆滿足  贊曰. 下三頌

標下令餘種勝因有三. 初一頌標願遂心. 次

一頌標得離苦. 次一頌標得安樂. 此初也

經衆生墮在無間獄猛火炎熾苦焚身無有救

護處輪□聞者能令苦除滅   贊曰. 標得離

苦. 且據重說離無間苦. 或可. 初半頌離無間

苦. 後半頌通離諸處及諸趣之苦

經人天餓鬼傍生中所有現受諸苦難得聞金

鼓發妙響皆□離苦得解脫  贊曰. 標得樂

也. 初半頌牒所離苦. 後半頌辨所得樂

經現在十方界常住兩足尊願以大悲心哀愍

憶念我衆生無歸依亦無有救護爲如是等類

能作大歸依  贊曰. 下八十四頌別明勝利.

分之爲四. 初二十五頌第一復次明懺願等.

次唯願十方佛下十三頌第二復次明懺願

等. 次七言下四十三頌第三復次明懺願等.

次若有男子及女人下四頌說勝勸修. 然三

復次懺願等中. 初復次中多懺煩惱障. 第二

復次多懺業障. 第三復次多懺報障. 其中略

廣有此不同. 懺悔正云說罪. 應以善悔及所

起善語業爲性. 若兼能起亦有意業. 若申禮

敬亦有身業. 具足應以善悔及所起三業爲

性. 初復次中有三. 初二頌請心加護述正歸

依. 次十四頌明懺悔. 後九頌明發願. 初中

分四. 初二句擧所歸投. 次二句請垂悲念. 次

二句申無救護. 次二句請作歸依. 有情之中

有無足多足四足二足. 人天二足於餘爲勝.

下              欄

佛於二足更復爲尊. 哀其有苦[&FFFF]#彼無樂. 體

卽慈悲. 願記不捨名爲憶念. 投起名歸恃□

名依. 拔苦爲救與樂爲護

經我先所作罪極重諸惡業今對十力前至心

皆懺悔  贊曰. 下十四頌明懺悔分三. 初一

頌標. 次十二頌辨. 後一頌結. 此初標也. 罪

者毁責過失之名. 極重惡業亦毁責過失語.

設輕小罪亦名極重作罪惡業. 通論三業悉

懺云皆

經我不信諸佛亦不敬尊親不務修衆善常造

諸惡業  贊曰. 下別辨爲十二. 初一頌明懺

不信無□等所造惡業. 不敬卽不崇賢不務

修善. 卽不重善. 由此造惡

經或自恃尊高種姓及財位盛年行放逸常造

諸惡業  贊曰. 第二頌懺由□慢等造惡罪

業. 一恃德尊高. 二恃種姓貴勝. 三恃多財. 四

恃官位. 五恃盛年及長壽無病. 自擧陵他卽

因慢起惡恃此醉傲. 卽由□造惡復行放逸

不能防修. 故造惡業

經心□起邪念口陳於惡言不見於過罪常造

諸惡業  贊曰. 第三頌懺心口二業所造惡

業

經□作愚夫行無明暗覆心隨順不善友常造

諸惡業   贊曰. 第四頌懺由癡造惡業

經或因諸戱樂或復懷憂惱爲貪瞋所纏故我

造諸惡  贊曰. 第五頌懺因貪瞋故造惡業.

戱樂卽貪憂惱卽瞋. 貪嗔卽種子. 纏卽現行.

或八纏等擧二攝餘

經親近不善人及由□嫉意貧窮行諂□故我

經數: 一七八八

經名: 金光明最勝王經疏卷第三末

頁數: 二三七

上              欄

造諸惡  贊曰. 第六懺由近惡友及小隨惑

畜積不捨鄙[&FFFF]#稱□不耐他榮[&FFFF]#忌稱嫉爲罔

[&FFFF]#他曲順彼意稱諂心懷異謀矯現有德稱

□

經雖不樂衆過由有怖畏故及不得自在故我

造諸惡  贊曰. 第七懺由怖畏故造惡業. 意

雖不樂造過. 或怖命財難等故造惡業. 或處

卑賤被他驅逼不得自在故造惡業

經或爲躁動心或因瞋□恨及以饑渴惱故我

造諸惡  贊曰. 第八懺由大隨惑等故造惡

業. 爲飢渴欲所逼惱故造諸惡業

經由飮食衣服及貪愛女人煩惱火所燒故我

造諸惡  贊曰. 第九懺由貪故造諸惡業

經於佛法僧衆不生恭敬心作如是衆罪我今

悉懺悔於獨覺菩薩亦無恭敬心作如是衆罪

我今悉懺悔  贊曰. 第十懺由不敬三寶故

造諸惡

經無知謗正法不孝於父母作如是衆罪我今

悉懺悔  贊曰. 第十一懺由五逆所造惡業.

依大乘經所說五逆. 非三乘通說. 言五逆者.

準薩遮尼乾子經. 一不得破塔壞寺焚燒經

像及用盜三寶財物. 二謗三乘法言非聖敎.

障□留難隱弊覆藏. 三於一切出家人所若

有戒無戒持戒破戒打罵訶□. 說過禁閉還

俗驅使責調斷命. 四不得殺父害母出佛身

血破和合僧殺阿羅漢. 五不得謗無因果長

夜常行十不善業. 今此謗法卽第二逆. 不孝

父母卽第四逆

經由愚癡□慢及以貪瞋力作如是衆罪我今

中              欄

悉懺悔  贊曰. 第十二懺由三不善根故造

惡業. 言□ 慢者. 由癡不善根起故兼擧之. 又

依初科. 此之一頌結前所造皆悉懺悔

經我於十方界供養無數佛當願拔衆生令離

諸苦難願一切有情皆令住十地福智圓滿已

成佛導群迷  贊曰. 下九頌發願. 願以後智

或欲勝解爲願自性. 旣禮敬陳彰亦及所起

三業爲體. 然後智欲願願自性. 身語願所起.

意業願相應及所起故俱名願. 不爾何收. 於

中分四. 此初二頌利生. 一頌願令離苦. 一頌

願令得樂

經我爲諸衆生苦行百千劫以大智慧力皆令

出苦海我爲諸含識演說甚深經最勝金光明

能除諸惡業  贊曰. 次二頌願起行. 一頌願

爲生修福智. 一頌願爲生說正法

經若人百千劫造諸極重罪暫時能發露衆惡

盡消除依此金光明作如是懺悔由斯能速盡

一切諸苦業勝定百千種不思議總持根力覺

道支修習常無倦  贊曰. 次三頌願他修行.

初二頌願勸他滅惡. 後一頌願勸他修善

經我當至十地具足珍寶處圓滿佛功德濟度

生死流. 我於諸佛海甚深功德藏妙智難思

議皆令得具足  贊曰. 次二頌願自果滿. 初

頌願因滿利生. 後頌願果圓自具. 令言雖通

自他今意取令自具. 前已願生令住十地. 福

智圓滿已成佛導群迷竟

經唯願十方佛觀察護念我皆以大悲心哀受

我懺悔  贊曰. 下有十三頌. 第二復次 多懺

業障. 文分爲四. 初十頌明懺悔. 次一頌明隨

下              欄

喜. 次一頌明發願. 後一頌□向懺悔. 中分三.

此初一頌請護述依

經我於多劫中所造諸惡業由斯生苦惱哀愍

願消除  贊曰. 次八頌正明懺悔. 復分爲四.

此初一頌總標懺願

經我造諸惡業常生憂怖心於四威儀中曾無

歡樂想  贊曰. 次一頌述己憂深

經諸佛具大悲能除衆生怖願受我懺悔令得

離憂苦   贊曰. 乞願許悔

經我有煩惱障及以諸報業願以大悲水洗濯

令淸淨   贊曰. 次下五頌願懺令除. 復分爲

四. 此初一頌願懺滅三障. 佛以大悲滅三障

火. 復除罪垢故喩如水

經我先作諸罪及現造惡業至心皆發露咸願

得□除  未來諸惡業防護令不起設令有違

者終不敢覆藏   贊曰. 次二頌願懺三世罪.

□亦除也. 過現已造. 懺之願除. 未來未造. 願

懺防令不起

經身三語四種意業復有三繫縛諸有情無始

□相續由斯三種行造作十惡業如是衆多罪

我今皆懺悔  贊曰. 次二頌願懺三業罪. 卽

同十住毘婆沙第四所明懺悔. 云三三合九

種從三煩惱起. 合九種者卽前三業及三世

幷三報業. 謂順生現後受業. 合之爲九. 今者

加三障除三報業. 此經據總. 彼論約受有別.

故俱成九各不相違. 此九皆從貪瞋癡起云

從三煩惱起. 又彼論問三順受中有定不定

云何懺悔除耶. 彼論答云. 亦非皆滅. 若定報

者願得今身償故. 此亦據報定時不定說. 若

經數: 一七八八

經名: 金光明最勝王經疏卷第三末

頁數: 二三八

上              欄

時報俱定彼卽不論. 彼約中容懺悔者說. 若

能增上懺罪皆除故. 涅槃經云. 若入我法卽

不決定. 又瑜伽論云. 依未解脫者建立定報.

此意約未種解脫分者. 依之立定報業. 若種

解脫分者則總不定. 不爾有情如何三生修

卽入聖. 非皆唯有三生定報故. 十業道義如

別章

經我造諸惡業苦報當自受今於諸佛前至誠

皆懺悔  贊曰. 次一頌屬自結懺

經於此贍部洲及他方世界所有諸善業今我

皆隨喜  贊曰. 第二復次中第二隨喜. 隨者

順也. 喜者慶悅故. 隨卽以信欲勝解三法爲

體. 故成唯識云. 若印順者體卽勝解. 若樂順

者體卽是欲. 忍旣信因欲卽信果. 故信及因

果爲其隨體. 喜卽喜受. 或此喜者非必喜受.

但心心所總聚假立. 慶悅名喜. 或卽不嫉故

喜無量. 以不嫉爲體. 此釋爲正. 因隨生喜卽

隨之喜. 或亦隨亦喜名爲隨喜

經願離十惡業修行十善道安住十地中常見

十方佛  贊曰. 第三發願

經我以身語意所修福智業願以此善根速成

無上慧   贊曰. □向. 以後智爲體. 又解. 二頌

俱是發願. 初因後果

我今親對十力前發露衆多苦難事   贊曰.

下四十二頌是第三復次. 廣明懺願. 多懺報

障. 文分爲五. 初四頌悔過. 次十一頌歎佛功

德. 次二十五頌發願. 次一頌隨喜. 次一頌□

向. 初懺悔中文復分三. 此初半頌歸誠總標

經凡愚迷惑三有難□造極重惡業難我所積

中              欄

集欲邪難常起貪愛流轉難於此世間耽著難

一切愚夫煩惱難狂心散動[&FFFF]#倒難及以親近

惡友難於生死中貪染難瞋癡暗鈍造罪難生

八無暇惡處難未曾積集功德難  贊曰. 此

次三頌別積諸難. 三頌十二句一句爲一難.

一凡夫不了苦果難. 二長時□造惡業難. 三

由計我所積集難. 四由貪流轉三界難. 五於

世樂果耽著難. 六由依凡身起惑難. 七邪心

散動起倒難. 八由惡友所攝難. 九不了生死

染著難. 十由因三毒造罪難. 十一生於無暇

惡報難. 十二無始未殖善因難. 此意由惡業

故生無暇. 由不修善故起過. 故今悉懺

經我今皆於最勝前懺悔無邊罪惡業   贊

曰. 此後半頌結悔悔諸過

經我今歸依諸善逝我禮德海無上尊如大金

山照十方唯願慈悲哀攝受  贊曰. 下十一

頌歎佛功德. 文分爲三. 初一頌總標歸禮[&FFFF]#.

次五頌隨分見德[&FFFF]#. 後五頌顯德無窮[&FFFF]#. 此

初也

經身色金光淨無垢目如淸淨紺[&FFFF]#璃吉祥威

德名稱尊大悲慧日除衆闇  贊曰. 隨分見

德[&FFFF]#. [&FFFF]#十三種德. 此中有四. 初一句[&FFFF]#體金

光德. 次一句[&FFFF]#目紺淨德. 次一句[&FFFF]#威勢名

聞德. 次一句[&FFFF]#悲智破闇德

經佛日光明常普遍善淨無垢離諸塵牟尼[&FFFF]#

照極淸□能除衆生煩惱熱  贊曰. 此有二

德. 初半頌[&FFFF]#遍智離染德. 次半頌[&FFFF]#令證涅

槃德. 牟尼能以涅槃淸□除衆生煩惱之熱

故

下              欄

經三十二相遍莊嚴八十隨好皆圓滿福德難

思無與等如日流光照世間  贊曰. 此有三

德. 初一句[&FFFF]#三十二相德. 次一句[&FFFF]#八十隨

好德. 次半頌[&FFFF]#成就有情德. 如大莊嚴論云.

譬如盛日. 四攝相應發心亦如是. 如日熟穀

成就衆生故. 若增一阿含經云. 日出有四事.

一者日出時衆瞑悉除. 二農夫作務. 三百鳥

悉鳴. 四□兒啼哭. 佛告諸比丘. 若日出時衆

瞑除者. 喩佛出世除去癡闇靡不明照人民

之類. 普共田作者. 譬檀越施主隨時供給衣

服飮食床席臥具病緣醫藥 . 百鳥鳴者. 譬

如高德諸法師等能爲四衆說微妙法. □兒

啼者. 此喩弊魔見佛出世心大愁惱

經色如[&FFFF]#璃淨無垢猶如滿月處虛空妙□[&FFFF]#

網映金軀種種光明以嚴飾  贊曰. 此有二

德. 初半頌[&FFFF]#隨感應現德. 如涅槃經月喩品

說見半滿等. 次半頌[&FFFF]#焰網莊嚴德. 妙頗[&FFFF]#

白紅色. 如法華經云. 如淨[&FFFF]#璃中內現眞金

像等

經於生死苦暴流內老病憂愁水所漂如是苦

海難堪忍佛日舒光令永竭  贊曰. 此一頌

[&FFFF]#斷他生死德. 言暴流者卽四暴流. 一欲暴

流. 卽欲界修惑. 二有. 卽上二界修惑. 三見.

卽三界見道煩惱. 四無明暴流卽三界見修

無明. 準此前三皆除無明. 然諸論中說惑爲

暴流據因. 此說生死苦爲暴流卽談果也. 或

可. 因果合名生死. 老病憂愁漂溺有情如暴

流. 深廣難度如苦海. 瑜伽論第七十云. 五

法相似生死大海得大海名. 一處所無邊相

經數: 一七八八

經名: 金光明最勝王經疏卷第三末

頁數: 二三九

上              欄

似故. 二甚深相似故. 三難度相似故. 四不可

食相似故. 此意大海俱苦皆不可食. 生死亦

爾. 皆不可樂. 五大寶所依相似故(此意一切衆寶皆依於海)

(於生死中方得三乘功德故也)五義之中今取前四云難堪忍.

佛慧日光□令□竭

經我今稽首一切智三千世界希有尊光明星

耀紫金身種種妙好皆嚴飾   贊曰. 下五頌

顯德無窮[&FFFF]#. 分二. 此初一頌歸禮總[&FFFF]#

經如大海水量難知大地微塵不可數如妙高

山□稱量亦如虛空無有際諸佛功德亦如是

一切有情不能知於無量劫諦思惟無有能知

德海岸盡此大地諸山嶽析如微塵能算知毛

端□海尙可量佛之功德無能數一切有情皆

共[&FFFF]#世尊名稱諸功德淸淨相好妙莊嚴不可

稱量知分齊  贊曰. 下四頌陳德別[&FFFF]#. 四頌

爲四. 此初一頌[&FFFF]#德過喩分. 次一頌[&FFFF]#過情

計分. 次一頌[&FFFF]#德過算分. 次一頌[&FFFF]#德過說

分. 大同金剛般若經論過於四分. 又初一頌或

卽如次[&FFFF]#佛常樂我淨四德. 或通[&FFFF]#德. 有其

四種. 一德深如海. 二德衆如塵. 三德高如山.

四德廣如空. 若寶雲經第四云. 菩薩復有十

法. 譬如大海. 何等爲十. 一是大寶藏. 二深

廣難度. 三廣大無邊. 四次第漸深. 五不與煩

惱同處而宿. 六寂滅一相. 七衆流競注皆悉

容受. 八潮不失時. 九能爲他人作歸依處. 十

而無竭盡云何是大寶藏. 亦如大海. 衆寶出

中人取不減. 菩薩亦爾. 無邊衆生信心修行.

功德寶藏亦復不減. 譬如大海深廣難度. 菩

薩亦爾. 智度大海天魔外道無能度者如海

中              欄

無邊. 菩薩亦爾. 功德智慧廣大無邊如海漸

深. 菩薩亦爾. 成一切種智以漸轉深. 譬如大

海不宿死屍. 菩薩法海一切結漏煩惱死屍

及惡知識亦不同宿. 譬如大海衆流注中皆

同一味. 菩薩亦爾. 一切功精至種智海亦同

一味. 譬如大海能容衆流然不增減. 菩薩亦

爾. 聽受一切佛法亦爲衆說而無增減. 譬如

大海潮不失時. 菩薩亦爾. 於所成就衆生亦

潮不過限. 譬如大海一切大身依止窟宅. 菩

薩亦爾. 爲一切大心衆生作依止窟宅. 譬如

大海無有窮盡. 菩薩亦爾. 爲一切衆生隨應

說法無有窮盡. 準此文意卽是說佛. 云何知

然. 言種智一味結漏死屍皆不容宿故. 菩薩

留惑至惑盡故. 未成一切種智故. 云菩薩者

就因爲名. 或通因果有此十義. 故[&FFFF]#如海. 今

此經中且約第三一義如海. 餘略不言. 若準

大莊嚴論云. 譬如大海. 忍波羅蜜相應發心

亦復如是. 諸來違逆心不動故. 譬如大地. 最

初發心亦復如是. 一切佛法能生持故. 譬如

山王. 禪波羅蜜相應發心亦復如是. 物無能

動. 以不亂故. 彼有喩六度四攝四無量等. 此

略喩第三第四. 如空卽十地經無盡句中第

三虛空界盡. 以影餘故

經我之所有衆善業願得速成無上尊   贊

曰. 下二十五頌發願. 分二. 初五頌自他利

願. 後二十頌唯利他願. 初中復二. 初三頌心

果願. 後二頌心因願. 初果願中有二. 此半頌

心果自利願

經廣說正法利群生悉令解脫於衆苦降伏大

下              欄

力魔軍衆當轉無上正法輪久住劫數難思議

充足衆生甘露味猶如過去諸最勝六波羅蜜

皆圓滿滅諸貪欲及瞋癡降伏煩惱除衆苦

贊曰. 此二頌半心果利他願. 於中初半頌願

令得擇滅. 次半頌願令降天魔. 次半頌願令

得涅槃. 次半頌願令修六度. 次半頌願令除

六障. 如文句知

經願我常得宿命智能憶過去百千生亦常憶

念牟尼尊得聞諸佛甚深法願我以斯諸善業

奉事無邊最勝尊遠離一切不善因□得修行

眞妙法  贊曰. 下二頌心因願略有四願. 初

半頌心宿命智願. 次半頌心六念願. 六念者.

念佛念法念僧念戒念施念天. 此且擧二.

次半頌心善友願. 次半頌心離惡修善願

經一切世界諸衆生悉皆離苦得安樂所有諸

根不具足令彼身相皆圓滿  贊曰. 下二十

頌明唯利他有二. 初十六頌願他得世果. 次

四頌願他得出世果. 初中有二. 初十四頌願

得現在果. 後二頌令得未來果. 現果分二. 初

七頌願令離苦. 後七頌願令得樂. 初中有三.

此初一頌總標拔苦

經若有衆生遭病苦身形羸瘦無所依咸令病

苦得消除諸根色力皆充滿   贊曰. 次下五

頌半別明離苦有五. 此卽第一一頌拔諸疾

病苦

經若犯王法當刑戮衆苦逼迫生憂惱彼受如

斯極苦時無有歸依能救護  贊曰. 下三頌

第三拔刑罰苦有二. 初一頌標有苦無救

經若受鞭杖枷鎖繫種種苦具切其身無量百

經數: 一七八八

經名: 金光明最勝王經疏卷第三末

頁數: 二四○

上              欄

千憂惱時逼迫身心無暫樂皆令得[&FFFF]#於繫縛

及以鞭杖苦楚事將臨刑者得命全衆苦皆令

永除盡  贊曰. 下二頌願爲斷除. 於中初一

頌半令離枷鎖鞭杖苦. 次半頌令離殘害斷

命苦

經若有衆生饑渴逼令得種種殊勝味盲者得

視聾者聞跛者能行[&FFFF]#能語  贊曰. 此中有

二. 第三令離飢渴苦. 第四令離不具諸根苦

經貧窮衆生獲寶藏倉庫盈溢無所乏皆令得

受上妙樂無一衆生受苦惱  贊曰. 下初半

頌第五令離貧窮苦. 後半頌第三結令離苦

經一切人天皆樂見容儀溫雅甚端嚴悉皆現

受無量樂受用□饒福德具  贊曰. 下七頌

願令他得樂. 有十二. 此中有二. 初半頌令得

人天敬愛樂. 次半頌令得□諸珍玩樂

經隨彼衆生念妓樂承妙音聲皆現前念水卽

現淸□池金色蓮華泛其上  贊曰. 此有二

樂. 初半頌令得伎樂隨念樂. 次半頌令得池

沼隨心樂

經隨彼衆生心所念飮食衣服及床敷金銀珍

寶妙[&FFFF]#璃瓔珞莊嚴皆具足  贊曰. 此有二

樂. 初半頌令得四事隨念樂. 次半頌令得七

寶珠瓔嚴具樂

經勿令衆生聞惡響亦復不見有相違所受容

貌悉端嚴各各慈心相愛樂  贊曰. 此有二

樂. 初半頌令得美名和穆樂. 次半頌令得端

嚴慈愛樂

經世間資生諸樂具隨心念時皆滿足所得珍

財無[&FFFF]#惜分布施與諸衆生  贊曰. 此有二

中              欄

樂. 初半頌令得資什隨心樂. 次半頌令得無

貪樂施樂

經燒香末香及塗香衆妙雜華非一色每日三

時從樹墮隨心受用生歡喜普願衆生咸供養

十方一切最勝尊三乘淸淨妙法門菩薩獨覺

聲聞衆  贊曰. 此有二樂. 初一頌令得香華

隨意樂. 次一頌令得供養三寶樂

經常願勿處於卑賤不墮無暇八難中生在有

暇人中尊□得親承十方佛願得常生富貴家

財寶倉庫皆盈滿顔貌名稱無與等壽命延長

經劫數  贊曰. 下二頌願他得未來果有五.

初半頌令得不生八難樂. 次半頌令得常遇

世尊樂. 次半頌令得常生富貴樂. 次一句令

得形妙名聞樂. 次一句令得壽命延長樂

經悉願女人變爲男勇健聰明多智慧一切常

行菩薩道勤修六度到彼岸  贊曰. 下四頌

令得他出世果有六. 此中有二. 初半頌令得

男身聰慧樂. 次半頌令得常行覺品樂

經常見十方無量佛寶王樹下而安處處妙[&FFFF]#

璃師子座□得親承轉法輪  贊曰. 此有二

樂. 初半頌令得見佛出現樂. 次半頌令得親

承演說法樂

經若於過去及現在輪□三有造諸業能招可

厭不善趣願得消滅永無餘一切衆生於有海

生死[&FFFF]#網堅牢縛願以智劍爲斷除離苦速證

菩提處  贊曰. 此有二樂. 初一頌令他得除

自苦樂. 次一頌令他得除生死樂

經衆生於此贍部內或於他方世界中所作種

種勝福因我今皆悉生隨喜  贊曰. 此一頌

下              欄

是第三廣懺願中第四隨喜

以此隨喜福德事及身語意造衆善願此勝業

常增長速證無上大菩提   贊曰. 此一頌第

五四回向卽十度中第七方便. 方便有二. 一

回向方便. 二拔濟方便. 此回向也. 後智爲體.

上句雖有願言下句意明方便. 不爾與前發

願何別. 前已發願言我之所有衆善業. 願得

速成無上尊等竟. 故此回向

經所有禮[&FFFF]#佛功德深心淸淨無瑕穢回向發

願福無邊當超惡趣六十劫  贊曰. 下四頌

大段第二別明勝中. 第四明勝勸修有五. 此

初一頌明修前業能越惡趣

經若有男子及女人婆羅門等諸勝族合掌一

心[&FFFF]#歎佛生生常憶宿世事  贊曰. 此一頌

明修前業能得宿命

經諸根淸淨身圓滿殊勝功德皆成就願於未

來所生處常得人天共瞻仰  贊曰. 此初半頌

明修前業得勝身福德. 次半頌得天人敬仰

經非於一佛十佛所修諸善根今得聞百千佛

所種善根方得聞斯懺悔法  贊曰. 明得聞

此法卽供養多佛. 此意明. 但得聽聞尙曾供

養多佛. 肉能聞已而修行. 此同般若及法華

經. 勸進修習故

經爾時世尊聞此說已[&FFFF]#妙幢菩薩言善哉善

哉  贊曰. 下品第三大段世尊[&FFFF]#印. 卽文分

爲三. 此初[&FFFF]#也

經善男子如汝所夢金鼓出聲[&FFFF]#歎如來眞實

功德幷懺悔法若有聞者獲福甚多廣利有情

滅除罪障  贊曰. 次印也. 前之頌中妙幢說